Karvaičių bažnyčia

Karvaičių bažnyčia – buvusi evangelikų liuteronų bažnyčia, stovėjusi Karvaičių kaime Kuršių nerijoje.

 Istorija 

Nuo 1569 m. minima pirmoji medinė koplyčia, pastatyta įsigalėjus reformacijai. Pamaldas laikyti retkarčiais atvykdavo Kuncų ar gretimų parapijų kunigai. Apie 1708 m. Karvaičiai, Nagliai ir Nida sujungti į pastoracinį vienetą, kurį aptarnavo Klaipėdos laukininkų bažnyčios diakonas. Nuo 1709 m. Klaipėdos lietuvių bažnyčios diakonas kuravo Neriją ir kas trečią sekmadienį pamokslaudavo Nagliuose ir Karvaičiuose. 1719 ar 1740 m. įkurta parapija.

XVIII a. 1-ojoje pusėje pamaldos vykdavo prie mokyklos įrengtoje patalpoje, bet ji 1746 m. sudegė. 1753 m. atstatyta,Klaipėdos krašto bažnyčios, kai kurios išlikusios tik nuotraukose. 2021-12-08, Silokarcema.lt (tikrinta 2025-12-03). atstatyta tokia pati patalpa – bendra su mokykla. Nuo XVIII a. vidurio Karvaičius ėmė užpustyti kopos. 1775 m. į Karvaičių maldos namus galima buvo įeiti tik susilenkus, ilgainiui bažnyčios ir parapijos nebeliko, o gyventojai persikėlė kitur.Karvaičių kalnas. Krastogidas.lt (tikrinta 2025-12-03). Bažnyčia užpustyta 1797 m. Žmonės Juodkrantės pietuose – Naujuosiuose Karvaičiuose, pastatė naują evangelikų liuteronų bažnyčią. Taip pat minima, kad 1793 m. Prūsijos valdžia išsiskyrė 1,5 ha plotą ir leido perkelti užpustomą Karvaičių bažnyčią.Karvaičiai. Pamatyklietuvoje.lt (tikrinta 2025-12-03).Karvaičiai. Trip.lt (tikrinta 2025-12-03).

 Šaltiniai 

Kategorija:Neringos savivaldybės bažnyčios
Kategorija:Neišlikusios Lietuvos bažnyčios